Encara en ixa anyata os almogávars fuoron clamatos pa esclafar una revuelta bulgara, pero no calió intervenir. Ixe hibierno os almogávars lo pasoron en o castiello de Gallipoli, en a peninsula de Dardanelos, y dimpués vino Berenguer d'Entenza, mayordombre d'orichen ribagorzano seguntes Zurita, con 1500 ombres. Rocher de Flor consiguió que Berenguer d'Entenza fuese nombrato "megaduque". Tan y mientres Andronico prebó de posar a los almogávars contra Rocher de Flor, nombrando-lo César y la sinyoría d'Anatolia y islas d'a Mar Echea pero mandando labrar moneda de baixa lei pa pagar a la Companyía.